ભારતીય ક્રિકેટ ટીમે આજે પાંચમી અને છેલ્લી વન ડે ક્રિકેટ મેચમાં પ્રવાસી વેસ્ટ ઇન્ડીઝને ૯ વિકેટથી હરાવી શ્રેણી ૩-૧થી જીતી લીધી છે. વેસ્ટ ઇન્ડીઝની ટીમ માત્ર ૧૦૪ રન બનાવીને જ તંબુ ભેગી થઇ જતા ભારતીય ટીમે માત્ર ૧૪.૫ ઓવરમાં જ એક વિકેટ ગુમાવી ૧૦૫ રન કરી લીધા હતા. વેસ્ટ ઇન્ડીઝની ૪ વિકેટ ઝડપનાર ઓલરાઉન્ડર રવીન્દ્ર જાડેજાને મેન ઓફ ધ મેચ જાહેર કરવામાં આવ્યો હતો. જ્યારે ત્રણ સદી સાથે સૌથી વધારે ૪૫૩ રન કરનાર ભારતીય ટીમના કેપ્ટન વિરાટ કોહલીને મેન ઓફ ધ સીરીઝ જાહેર કરવામાં આવ્યો છે.